title: "Energii-\u00dctn\u00fcting"
text: "Di Energii-\u00dctn\u00fcting biskriift, hurfuul fan Energii, diar iin \u00f6n en Maskiin kumt, t\u00f6 Aarber of Werk uur.\n\nDi Bireekningen k\u00f6meri jam ek diarom, hur fuul Energii fau dit B\u00f6\u00f6rin en Rafiniarin sa \u00fcs di Transport fan't \u00d6\u00f6l n\u00f6\u00f6rig wiar.\n\nJ\u00f6lings-Motooren\nBi J\u00f6lings-Motooren giar di \u00dctn\u00fcting ee\u0111er di Bren- of Haitswert fan dit J\u00f6ling.\n\nLokomotiiwen Follast\n BR 218 (\u00f6nd\u00f6nen me 2.000 bit 2.060 kW) 330 g Diesel/kWh, dit sen 0,39 Litern (WeA 0,85 g/cm\u00b3), maaket bi 2000 kW Aarber 780 Litern \u00f6n di St\u00fcn.\n\nWan di diarme 140 k\u00f6\u00f6rt, da sen dit ombi 557 Litern \u00fcp 100 km.\nDi Brenwert dan Diesel es 10.000 kWh fuar en Kubikmeeter (1.000 Litern).\nwan di Lokomotiiwi 780 Litern nemt, da skul diar 7,8 Megawatt of 7.780 kW fan uur. J\u00fc maaket man bluat 2000 kW.\nDi Reekning aur di \u00dctn\u00fcting es da: 7.780 d\u00f6\u00f6r 2.000 maal 10, dit sen 25,7 % \u00dctn\u00fcting.\nDit es ek sa ring, di Konstrukstjoon es fan di 60er Jaaren.\n\nDi 218 es \u00f6n di Normaalbidreft me ombi 3 Litern di Kilomeeter \u00f6nerwai, dit sen da 300 Litern \u00fcp 100 km.\n\n Siemens ER 20 (\u00f6nd\u00f6nen me 2.000 kW) 285 g Diesel/kWh, dit sen 0,33 Litern (WeA 0,85 g/cm\u00b3), dit sen bi 2000 kW Aarber 660 Litern \u00f6n di St\u00fcn. Siemens sair man, dat di ek aur 500 Litern giar.\n\nWan di diarme 140 k\u00f6\u00f6rt, da sen dit ombi 470 Litern \u00fcp 100 km.\nDi Brenwert dan Diesel es 10.000 kWh fuar en Kubikmeeter (1.000 Litern).\nwan di Lokomotiiwi 660 Litern nemt, da skul diar 6,6 Megawatt of 6.600 kW fan uur. J\u00fc maaket man bluat 2000 kW.\nDi Reekning aur di \u00dctn\u00fcting es da: 2.000 d\u00f6\u00f6r 6.600 maal 100, dit sen 30,3 % \u00dctn\u00fcting.\nAl beeter, di Konstrukstjoon es fan ombi 1997.\n\nDi ER 20 lapt jir \u00f6n Sleeswig-Holstiin me di Software \"Ecotrain Book\" diar di Lokf\u00f6\u00f6rer helpt en n\u00fcti di Energii beeter \u00fct. Diarme giar j\u00fc dial bit t\u00f6 2,3 Litern di Kilomeeter, dit sen \u00fcp 100 Kilomeetern da 230 Litern, man ek aliweegen Follast. S\u00f6ner di Software nemt j\u00fc ombi 15% muar, dit sen ombi 265 Litern.\n\n MAK DE 2700 (\u00f6nd\u00f6nen me 2.650 kW) 240 g Diesel/kWh, dit sen 0,282 Litern (WeA 0,85 g/cm\u00b3), dit sen bi 2650 kW Aarber 747,3 Litern \u00f6n di St\u00fcn. \n\nWan di diarme 140 k\u00f6\u00f6rt, da sen dit ombi 533 Litern \u00fcp 100 km.\nDi Brenwert dan Diesel es 10.000 kWh fuar en Kubikmeeter (1.000 Litern).\nwan di Lokomotiiwi 533 Litern nemt, da skul diar 5,337 Megawatt of 5.337 kW fan uur. J\u00fc maaket man bluat 2.650 kW.\nDi Reekning aur di \u00dctn\u00fcting es da: 2.650 d\u00f6\u00f6r 5.337 maal 100, dit sen 49,65 % \u00dctn\u00fcting.\nDit es ek sa ring, di Konstrukstjoon es fan di 90er Jaaren en me 150 Litern Kolbenr\u00fcm fuar Kraamtochen \u00f6n Nuurweegen taacht wesen.\n\nDi DE 2700 of ME 26 lapt jir me ombi 3,5 Litern di Kilomeeter, dit sen 350 Litern \u00fcp 100 Kilomeetern. Fuar Persoonentochen giar dit j\u00fcst jit, man dit maaket uk n\u00f6nt \u00fct, wan diar fjuur Waggons muar \u00f6nhinget uur.\nDi Konstrukstjoon es fan ombi 1989 (MAK DE 1042) en waar bit 1995 forbeetert en t\u00f6 en nii Lokomotiiwi maaket.\n\nSkeepen\nDi nii 28-Meeter-Klas fan di Seenuar-Retingsselskep (sa \u00fcs di Berlin \u00f6n Laboe) haa tau Maskiinen MTU 16V 2000 me 16 Kolben en 1.440 kW, ark. Di Retingsselskep en MTU sii dat di bi Follast 750 Litern di St\u00fcn nemt.\nDit jit: 750 x 10 sen 7.500 kWh Brenwert. Di \u00dctn\u00fcting es da 2.880 d\u00f6\u00f6r 7.500 x 100 = 38,4 %\n\nWat t\u00f6 di MTU-Maskiinen\nDiarbi skel em se, dat di Maskiin en litjeri F\u00f6liger fan di MTU 16V 4000 R41 es, diar iin \u00f6n di Siemens ER 20 iinbecht es. Des kumt \u00fcp 30,3 %. \nDi nii Versioon fan des Lok-Maskiin es di 16V 4000 R43, diar haa ja we\u0111er wat forbeetert. J\u00fc es n\u00fc ek muar me 285 g/kW \u00f6nd\u00f6nen, dit sen bluat jit 190 bit 225 g/kW. Di Lok diart\u00f6 es en F\u00f6liger fan di ER 20 en jit Vectron DE (Fan 2000 bit 2.400 kW t\u00f6 haa). Di Lokomotiiwen k\u00fcr da uk g\u00f6nstiger laap.\n\nAutos (Bensiin)\n\nEn Praxistest\nEn ual Passat 35i waar jens naa Marborig jaaget. Di Tank me 70 Litern Bensiin wiar ee\u0111er knap 600 Kilomeetern sa gur \u00fcs lerigs\u00f6\u00f6pen. Dit jit bi Follast me aur 200.000 km 10,7 Litern \u00fcp h\u00f6nert Kilomeetern, diarfuar wiar dit Auto 4 St\u00fcnen \u00f6nerwai. \u00d6n di St\u00fcn heer dit Auto da ombi 14 Litern nomen, en di Aarber wiar mesken 60 kW di St\u00fcn, aurdat em jaa ek aural t\u00f6k\u00f6\u00f6r ken.\n17,5 Litern x 8,5 kWh = 148,5 kWh\n148,5 d\u00f6\u00f6r 60 x 100 = 24,7 %\nDit kumt sa temelk hen, dit es binai en bet t\u00f6 fuul \u00dctn\u00fcting.\n\nTechnik"